
إهداء 


ومن قبلهم إهداء إلئ أمي وأبي فلولاهم ما تعلمت شيئا 


تنويه 


هذا الكتاب تمت مراجعته من قبل أحد أطباء الطوارئ ولكن اي خطأ 
بالطبع هو وارد جدا فلذا أرجو من اي شخص يعثر علي خطأ طبي 
يخبرني به فكما يقولون قد يقتلك خطأ مطبعي في كتاب طبي 

ثانيا : معظم الأعراض الجانبية التي تم ذكرها هي صعبة الحدوث 
ولكنها ليست مستحيلة ولكن عندما تحدث فهي خطيرة وقد تؤدي 
للوفاة لذا وجب التنبيه عليها وأخذ الحيطة والحذر 


هذا الكتاب يحتوي علي بعض المقالات الطبية معظمها عن 
الاستخدام السئ للأدوية في العالم العربي وفي مصر علي وجه 
التحديد , المقالات إن جاز قول ذلك عليها تم كتابتها بصورة فكاهية 
وبلغة عامية والغرض من ذلك هو ايصال المعلومة الطبية وكأنك تتناول 
بعض من المكسرات . فلا اظن أن الكثير يطيق أن يقرأ كتابا طبيا عن 
الأدوية مكتوب بصورة علمية بحته الا اذا كان شغوفا بذلك .وبما أن 
المعظم غير شغوف بالطب ولأهمية هذه المعلومات من وجهة نظري 
البسيطة تم تقديم المعلومة بهذه الطريقة لتصل لأكبر شريحة ممكنه 


كعير مننا بيستخدم أسبرين الأطفال لالأطفال» بس المفاجأة بقى إن 
ممنوع استخدامه للأطفال! 

سمعاك يا اللي بتقول إني بفتي وبهري وإني بدأت الكتاب بكلام 
مكتوب على ضهرها إيه؟ هتلاقي بخط أحمر واضح (ممنوع استخدامه 
للأطفال تحت سن ١7‏ سنة) شوفت بقى إني باتكلم عن علم! 

في أوروبا والدول المتقدمة (مش إحنا طبعا) قالوا عاوزين نعمل أسبرين 
بجرعة أقل بحيث يستخدمه مريض الجلطة علشان يعمل سيولة في 
الدم مش كمسكن خالصء فعملوا أقراص نص جرعة الأسبرين العادية 
وسموا الجرعة 1111211611©6. 

يعنى إيه ©1111211611؟؟ يعنى طفل. 

مش المقصود بيها هنا إنه للأطفال لاااا» المقصود إن الجرعة صغيرة 
جرعة طفلة بالدسبة للكبيرة يعني, عالم فاضية يابا! ما يقولوا صغيرة 
ويخلصونا. 

الموضوع موقفش عند كده هم شعوب متحضرة وفاهمة الدنيا زينا 
بالظبطفبياخدوا أيدوا بأمر الدكتور بس غير كده لا. إحنا بقى فيداخل 


كل واحد مننا طبيب لما بيبقى جواه تعب بيطلع, يا عم ععك وربنا 
هايفك. 

جت شركة مصرية أخدت إذن التصنيع فترجمة اسم الدوا ترجمة حرفية 
وبقى اسمه أسبرين أطفال» الموضوع موقفش عند كده جم يصمموا 
شكل العلبة الشركة حبت تصرف بققامت جابت مصمم تشكيلي 
وقالت له إعمل لنا علبة دوا لدواء اسمه كذاء طبعا هو ميعرفش الليلة 
كل اللي يعرفه إن اسمه أسبرين أطفال؛ قام رسم علبة دوا عليها عيال 
(إضرب كمان عاوز أتوب). 

وتيجي الشركة بعد كل ده وتكتب جوه ممنوع استخدامه للأطفال 
تحت سن ١١‏ سنة! نفسي أشتم بس ده كتاب محترم بس هاشتم برده 
في سري. 

طب انتي واجعه دماغنا ليييه؟؟ ما الأطفال بيأخدوه وزي الفل! 

طب نصحصح مع بعض كده. في حالة اسمها متلازمة راي 11272 
010131 لا بالله عليكياتكلمى عربي أنا ثقافتي ألماني, بص يا 
سيدي ده مرض بيحصل للأطفال تحت سن اتناشر سنة لما تعالج 
ارتفاع في الحرارة سببه عدوى فيروسية بالأسبرين» بيعمل ايه بقى؟ 
بتعمل فشل كلوي وكبدي ودمر خلايا المخ والطفل يموت, والسبب 


في إن الأسبرين يعمل كده غير معروف. كل اللي معروف إنها بتعحصل 
بنسبة ٠ ١ « ٠‏ ك١‏ 

اللي بيقول إنها نسبة ضعيفة هي فعلا نسبة ضعيفة جدا بس أرواح 
أولادنا مش لعبة وحتى لو وصلت النسبة لواحد في المليون» وبعدين ما 
انت عندك بديل؛ اللي هو باراستامول نفس الكفاءة بل أفضل وملوش 
الضرر 5 . 

"بلاش نعك لإن مش كل مرة ربنا هايفك"! 


المضادات الحيوية 


في كل العالم يا مؤمن المضاد الحيوي يستخدم لقتل البكنيرياء إلا في 
مصر يستخدم لقتل البكتيريا والفيروسات وللصداع ورد المطلقة وجلب 
الحبيب ولا الشيخة خديجة المغربية! 

هلاقي واحد بيقولي أنا بيبقى عندي دور برد وآخد المضاد الحيوي في 
خلال تلت أربع أيام ببقى زي الفل, يبقى إزاي المضاد الحيوي 
مبيعالجش البرد؟ تعالى هنا مش هاضربك أنا هاعرفك غلطك بس. 
كان فيه دكتور عندنا ربنا يمسيه بالخير بيقول لما بتاخد المضاد 
الحيوي في دور البرد الفيروس بيموت بس بيموت من الضحك! 
المضاد الحيوي ملوش أي تأثير خالص في قتل الفيروسات؛ لكن أي 
فيروس بياخد دورة حياته كاملة ويموت بعدها غالبا من أسبوع 
لأسبوعين على حسب نوع الفيروس اللي سبب لك برد. 

طب إيه المشكلة لما يجيلي برد أو أنفلونزا وآخد مضاد حيوي؟ ما هو 
مضرنيش ! 

الضرر كبير جدا والمشكلة كبيرة جدا جدًا جدا جدا كمان مرة, أولّا ده 
بيأثر عليك كفرد وكالعالم كله. 


على العالم كله؟؟ نبطل أفورة الدكاترة دي! عالم بتحبالزيطة! 

طب إسمع مني بس» أو المشكلة عليك انت» انت عندك بكتيريا 
نافعة في جسمك بتساعدك في الهضم وبتديك مناعة. المضاد 
الحيوي بيقتلهافبتقلل مناعتك وبتدي فرصة للفطريات إنها تنمو. 

طٍَِ عادي هاخد مضاد للفطريات والأمر هيعدي . 

مضادات الفطريات أصلا أعراضها الجانبية خطيرة» فليه أعرّض نفسى 
للخطر لما ممكن أمنعه؟ أما بالدسبة للمشكلة على العالم كله؛ تعرف 
إيه هى أخطر حرب فى العالم؟؟ 

اه الحرب مع الصهاينة. 

لا طبعاء أخطر حرب هي الحرب البيولوجية!الحرب ضد البكتيريا 
والفيروسات دي أخطر حرب في العالم, واللي يقول الصهاينة عاملين 
معامل علشان يجندوا المخلوقات دي ليهم. مش قصتنا بس انت مش 
متخيل مدى قوة البكتيريا. 

زمان الالتهاب الرئوي لما كان بيجي لحد كنت بتبدأ في حفر قبره, 
دلوفتيبقى مرض عادي وبسيط بسبب المضاد الحيوي» طب تخيل بقى 
لما المضاد الحيوي يبقى ضعيف قدام البكتيريا دي!! 


هانموتكلنااانياهاهاها. 


طب بالمكسرات ١١‏ 


طب إزاي البكتيريا تبقي أقوي من المضاد الحيوي؟ 

زي أي واحد مصري أصيل مبتكملش كورس العلاج؛ وأول ما تتحسن 
هوب توقف المضاد الحيوي سواء موصوف لعلاج بكتيريا فعلًا أو لا 
لإن جسمك في العادي جواه بكتيريا معدية اه مش عملالك مشاكل 
بس ممكن في يوم من الأيام تستوحش أو انت مناعتك تقل فهي تبقى 
أقوى منك وكمان أخدت مناعة ضد المضاد الحيوىء يا حلاوة! 

طب إزاي برده بتاخد مناعة؟ لما بتاخدالمضاد الحيويومتكملش 
الكورس بيبقى لسه فيه بعض البكتيريا لم تمت ولكن اتعرفت على 
المضاد الحيوي وقدرت تكون قصاده انزيمات تكسره. فيتكرر الدور 
تانيتاخد المضاد الحيوي ميجبش نتيجة؛» فالدكتور يكتب لك مضاد 
حيوي أقوى تقوم انت زي الناصح برده متكملش الدوا للآخر, ما هي 
ظاتتبقى! 

لو بتقراأى حاجة تاريخية هاتعرف الإنجاز اللي حصل لما اكتشفوا 
البدسيلين» لإنه تقرييا كان بيقضي على معظم البكتيريا واحدة واحدة, 
ومع الاستخدام الخاطئ للمضاد الحيوي الببنسيلين مبقاش له تأثير 
قوي على البكتيرياء فالعلماء عملوا نوع آخر من المضادات الحيوية, 
مع غياب التوعية والاستخدام الخاطئ البكتيريا أخدت مناعة برده 
وهكذا. حالياً فيه مضاد حيوى وحيد لسه البكتيريا مأخدتش منه 


طب بالمكسرات ١‏ 


مناعة وبيتسخدم للحالات الطارئة بس, لإن لو أخدت منه مناعة يبقى 
عليه العوض ومنه العوض وربنا يسترء لإن حتى الآن مفيش مضاد 
حيوي طلع أقوى منه. 

فالموضوع مخيف وبشعء بلاش نعك في الأدوية لإن العك نهايته 
وحشة بشكل مريعءهايرجع العالم لعصور الظلام المخيفة حيث السل 
والالتهاب الرئوي وغيرها. 


طب بالمكيرات 1 


كتير بيداوم على المسكنات زي الأسبرين والبروفين وغيرهم» وزي أي 
مصري أصيل بناخد من غير ما نسأل الصيدلي أو الدكتور عن أقصي 
أمده آخد فيها المسكن ده؛ وهل ينفع آخد مسكن ولا له؟ 

طب إيه المشكلة إنآخد مسكنات كتير؟ مش هاينفع أوقف 
المسكنات مهما حصلء أصل أنا بشتغل كتير وعندي ألم مستمر في 
الضهرء أو أنا دايما عندي صداع ومش برتاح إلا لما آخد مسكن, 
وكل واحد بيطلع بحجة إنه ياخد مسكن بدل ما يدور على سبب الألم 
ويعالجه! 


اللي بيقول ما تبطلي رغي وعرفينا عاوزة إيه وبلاش وجع دماغ أنا 
مصدع أصلا ولما تخلصي هاروحآخد مسكن, فندخل في الموضوع 
على طول. 

لما بتاخد مسكن كلنا عارفين إننا بنبقي معرضين لقرحة في المعدة لإن 
معظمنا لما بياخد مسكن بيبقى1][7524110. 

ده صحيح بس مش ده اللي عاوزة أتكلم عنه, أومالجاية أتكلم عن 
إيه؟ جاية أتكلم عن الفشل الكلويء اه والله المسكنات ممكن تعمل 
فشل كلويوالباراسيتامول ممكن يعمل فشل كبدي حاد, بس مش 
هانتكلم عنه لإنه أقل شيوعا. 

طب إيه سبب الفشل الكلوي مع 51105]؟ 


طب بالمكسرات 15 


الأدوية ديبتشتغل عن طريق كذا ميكانيزم لكن واحد من الميكانزيمات 
دي إنها تقلل تصنيعالبروستاجلاندن1”)35. 

طٍَِ هي إيه البروستجلاندن؟ دي مواد ليها دور في نقل الإحساس 
بالألم للمخ وبالتالي لما أمنع تصنيعه هايقل نقل الإحساس بالألم 
طب ما زي الفل أهو انتي ظالمة الأسبرين على فكرة! 

طب اسمعونى للآخر, البروستجلاندن ليها دور تاني ألا وهو توسيع 
الأوعية الدموية» وبالتالى فى حالة غيابها قطر الأوعية الدموية بيقل, 
وبالتالي بعقل كمية الدم الواصلة للأعضاء زي الكلية وهي أكتر عضو 


بيغأثر. 


طب وبعد ما الدم الواصل للكلية بيقل إيه اللي بيحصل؟ مش محتاجة 
ذكاء يعني الدم اللي واصل لعضو أقل هل هايشتغل بنفس الكفاءة؟ 
أكيد لاء فمرة مع مرة يحصل الفشل الكلوي. 

طب انت خوفتينا أوي هو أناكده هايجيلى فشل كلوي؟ 

أولا كل شيء بإيد ربنا وربنا يعافينا كلناء بس طبعا لازم ناخدبالأحوطء 
لو هتاخد مسكن زي الأسبرين ومشتقاته يبقى متزودش عن عشر أيام 
ولازم الجرعة تبقمظبوطة. 


طب بالمكسرات و١‏ 


والأهم من ده كله إنك تعالج سبب الألم» شفت في مستشفى الكلى 
تلت حالات في يومين ورا بعض جايين بفشل كلوي حاد (باذن الله 
بيتم إعادة عمل الكلى مع العلاج لإنه فشل حاد) بس لما سألت على 
السبب التلاتة قالوا نفس السبب: جالي ألم شديد مقدرتش أستحمل 
رحت الصيدلية أخدت حقنة مسكن حقنة ورا التانيةمعدتش بدخل 
الحمام لما رحت المستشفى قالوا لي إني عندي فشل كلوي ولازم 
أتحجز . 

ومنهم حالة حصلها فشل كلوي بسبب حقنة واحدة من فولتارين» ودي 
مش أول حالة يحصل لها كده مع فولتارين ومش عارفة إذا كان 
اتسحب من السوق العالمي ولا لا. لإن في مصر الدواء بيبقى 
مخلفات مش أدوية! 

عافانا الله وإياكم. 


لسه هانعك؟! 


الألم 


وأنا صغيرة كنت بقول هو ربنا ليه خلق الألم؟؟ خلقه علشان يعذبنا 
يعني؟؟ كنت بتمنى في بعض الأحيان إني أفقد الإحساس بالألم بس 
اكتشفت إني مغفلة وإن حكمة ربنا أكبر من عقلي الصغير. 

ومرت الأيام وبقيت "ضكتورة" ودخلت عيادة القدم السكرية, وهنا 
عرفت قد إيه الإحساس بالألم نعمة. 

عيادة إيه؟؟ عيادة القدم السكرية؟؟ يعنى إيه؟ 

نعمل فلاش باك2 صورة أبيض وأسود موسيقى حزينة في الخلفية, 
ونتكلم عن مرض السكر اللي بيعمل القدم السكرية. 

حد هنا بيتفرج على إعلانات التوعية؟ كان فيه إعلان بيقول احترم 
السكر يحترمك! بص علشان نكون واضحين انت لو احترمت السكر 
هايقرص ودنك على خفيف, لو محترمتوشهايطلع عينك. 

مبدأياً كده مرض السكر في مصر أم الدنيا على سبيل المثال مصاب 
بيه حوالي 07/؟ من سكان مصرء طب إيه أنواع مرض السكر؟ 

مرض السكر نوعين: نوع بيصيب الأطفال, ونوع بيصيب الكبار فوق 
سن ١-7”5١(‏ 5) سنة. 

طب إيه السبب؟ غالبا السبب جيني لكن فيه عوامل تانية إضافية ده 
اللي بيخلي مثلا توأم متمائل واحد يجيله سكر والتاني لاء لإن 


دجو وامصيراتك ىا 


الإتتيستعرضوش لنفس العوامل؛ زي مثلا واحد منهم يجيله عدوى 
فيروسية أو واحد منهم يشرب لبن بقري قبل سن سنة. كل ده بيزود 
احتمالية الإصابة بمرض السكر, أو واحد والده ووالدته عندهم مرض 
السكر وهو مش راحم نفسه في الأكل. 

وحتى لو كنت سليم بلاش ترهق البنكرياس بأكل السكر والدهون. 
طب إيه مشكلة السك ؟؟ 


مشكلة السكر في مضاعفاته, السكر لما بيزيد أوي في الجسم بيعمل 
مركب معين ويبدأ يترسب على جدار الأوعية الدموية فيقلل الدم 
الواصل للأطراف بالذات وللأعضاء كمان, وأكتر حاجة بتتأثر الكلية 
فيعمل فشل كلوي. وكمان يقلل الدم الواصل للقلب بسبب تصلب 
الشرايين اللي حصل في الشريان التاجينتيجة ترسب مركب معين من 
السكر في جدار الأوعية الدموية, كل ده يؤدي إلى ذبحة صدرية, ده 
غير إنه بيأثر على الشبكية بتاعة العين ويقلل التغذية الوصلة 
ليها علشان كده مريض السكر نظره بيضعف ولازم يتابع عند دكتور 
عيون كل منة على الأقل, حتى لو نظره سليم علشان لو حصل 
مضاعفات يلحقها من الأول» أكمل ولا كفاية؟ 

نرجع للقدم السكرية واللي هينوع من المضاعفات الليبتحصل مع 
مريض السكرء مشكلة مريض السكر إن الدم الواصل للقدم قليل 


وكمان الإحساس بيفقده نتيجة ترسب مركبات السكر على نهايات 
الأعصاب؛ طب إيه المشكلة برده؟ 

أنا وانت والكل معرضين نتخبط في قدمنا أو نتجرح وخصوصا الصباع 
الصغير اللي مش لاقي حد يسأل عليه وتخصص خبط في رجل 
السريرء أول حاجة بتعملها إنك بتصوت وتلم الشارع وبعدها تشوف 
الجرح فين وتطهره وتلفه وتسيب باقي الدور على الدم علشان يصلح 
الجلد. 

طب تخيل بقى واحد فاقد الإحساسء هايعرف منين إنه اتجرح؟ 

طب والدم اللي واصل قليلء فإيه هيساعد الجرح إنه يلم؟ 

شوفت حالة في حفرة في رجلها بسأله إيه اللي حصل؟ قالي بالدنص 
"كنت ماشي في الشارع ودخل مسمار في رجلي محستش بيه غير لما 
جيت أقلع الجزمة لاقبت المسمار لازق رجلي بالجزمة". 

انت متخيل!! إحمد ربنا على نعمة الإحساس بالألم. 

طب واحد عنده سكر المفروض يعمل إيه علشانميوصلش لده؟ 

أولّا يظبط السكر وكمان مرة يظبط السكر وعلشان خاطري كمان مرة 
بظبط السكرء بعدها يلبس في البيت على الأقل شبشب وفي الشارع 
جزمة مش شبشبء وكمان لازم يفحص رجله يوميا قبل ما ينام ويشوف 


طب بالمكسرات ١‏ 


هل فيه جرح أو قرحة أو كالو 211115©, فحص رجله مش هياخد 
دقيقة» وطبعا يتابع عند دكتور بانتظام. 

لازم تعف مريض السكر إيه مضاعفات المرض علشانميستهونش بيه 
وتعرفه إن الأمر ممكن يوصل لغرغرينة وبتر في القدم, وممكن انفصال 
ف الشبكية, خوف المريض علشان يلتزم بالدواء بس مترعبوشء لإن 
للأسف المريض العربي والمصري خصوصا لو مش حاسس بألم 
بيطنش العلاج والسكر مش مؤلم بالعكس ده بيفقدك إحساسك 
بالألم. 


وأخيرا قول لأي مريض سكر خلي بالك من رجلك زي عنيك. 


نقط الأنف 


طب بالمكسرات ف 


بما إن الشتا دخل وكما قال الشاعر "الشتا مش محتاج حضن الشتا 
محتاج لحاف وعلبتين بنادول وسحلب" 

الشتا بيجيومعاه عياله متمثلين في دور برد زي الفل, فالمصري الأصيل 
بيروحياخد مضاد حيوى (مع إنه قرا موضوع المضادات الحيوية بس 
تقول إيه جبلة) ومعاه نقط للأنف. 

موضوعنا ده عن النقط للأنف. طب إيه المشكلة؟ 

نقاط الأنف غالبا بيبقى ليها مفعول سحري ومذهل ولا الشيخة خديجة 
المغربية» فالشخص بيبقى مش قادر يتنفس يحط النقط من هنا يلاقفي 
الدنيا سلكت معاه والشهيق والزفير زي الفل. 

شوية ومناخيره تتسدتاني وقد يكون أعنف من الأول فيزود النقط 
ومناخيره ترجع زي الفل وهكذا.. 

طب ليه الزكام بيرجع أسوأ من الآول؟ 

السبب إن نقاط الأنف بتشتغل إنها تعمل انقباض للأوعية الدموية 
فتقلل خروج المواد الليبتساعد على تكوين المخاط وزيادة الرشح 
وبكده الرشح يقل. 

فيه قاعدة بتقول إن لما يحصل 'انقباض للأوعية الدموية 


بتتراكم5 11166210114 وهي العوادم الخارجة من حرق الغذاء 


طب بالمكسرات 2 


للحصول على الطاقة, المواد دي بيبقى ليها أثر معاكس على الأوعية 
الدموية يإنها توسعهاء ساعتها بيزيد رشح المواد اللي بترود الاحتقات 
فالاحتقان بيزيد. فانت تلحق نفسك بجرعة زيادة وتفضل كده أيام 
وأسابيع وفيه ناس بتستمر شهور. أعرف شخص مبيقدرش يمشي من 
غير نقط الأنف من سنين لإن خلاص كل ما بيسيبها يزيد الاحتقان 
فيحط نقط لغاية لما دخل فيدايرة مغلقة. 

طب إيه المشكلة؟ 


بعيدذًا عن إن النقط دي مضرة لمرضى الضغط لإنها ممكن تمتص 
وتوصل للدم وتعمل على زيادة ارتفاع الضغط لإنهاهاضيق الأوعية 
الدموية اللي في الجسمء فهي كمان ليها أثر10©21 انت دلوقتي عامل 
انقباض للأوعية الدموية لمدة أسابيع وشهور ساعتها التغذية اللي 
واصلة للأنف بتقل وبالتالي يبدأ الدسيج المبطن للأنف يموت ويتعفن, 
فتبقى ربحة الشخص ده بشعة بسبب مناخيره بس المشكلة مش كده 
وبس المشكلة إنه مش حاسسلإنه مش شامم لإن حاسة الشم عنده 
انعدمت بسبب موت النهايات العصبية مع موت النسيج الطلائي, 
فهتلاقي الناس كلها بتهرب تقرب له وهو مش عارف السبب وبيشتكي 
إنه مش قادر يشم ولا قادر يتنفس كويس وخصوصا من غير النقط. 


طب بالمكسرات 07 


طب الموضوع ذه بيتعالج؟ للأسف لو الخلايا العصبية ماتت 
مبترجعش . 

أخري كدكتور أحاول أظبط الدنيا لكن مستحيل أرجعها زي ما كانت, 
يعنى هدّي العيّان غسول للأنف وحاجات تموت الفطريات اللي نمت 
جه الأنف وشوية حاجات ممكن تخي النسيج المبطن للأنف يتكّون 
لكن النسيج العصبي مستحيل يتكون تاني. 


مرض الاسقربوط 5©11157©737) 


طب بالمكسرات 5 


الاسم العجيب ده نفسيأعرف معناه واللّه فاللي يعرف معنى اسقربوط 
يقولي يكسب يذا ثواب» بس معنى 50111576377 يعني الحثالة! 

أيوه الحفالة؛ لإن اللي كان بيصاب بيه هم الحنالة (والله هم اللي قالوا 
كده مش أنا)» طب ليه اتسمى بالاسم ده وإيه حكايته؟ 

كان يا مكان في قديم الزمان أيام الحرب العالمية الثانية كان الجيش 
الإنجليزي عدد الوفيات فيه كتير وخصوصا في البحارة, بينما البحارة 
الألمان كانوا بصحة كويسة, فقاموا جابوا طبيب إنجليزي وقالوا له 
إعرف لنا إيه السبب هل دي لعنة ولا إيه بالظبط؟ واشمعنى جنودنا؟ 
والجنود الألمان لا؟ 

الطبيب ده فضل يدعبس في الموضوع لقى إن الجنود في الحالتين 
ليهم نفس البنية تقرييا وعايشين في نفس الظروف؛ بس الاختلاف 
الوحيد هي طبيعة الأكل في كل من الطرفين؛ الإنجليز معروف عنهم 
إنهم بيتغدوا ويتعشوا ويفطروا لحمة, لكن الألمان بياكلوا خضار 
وفاكهة كتير. فالطبيب ده قال يبقى المرض ده بيجيعلشان جنودنا 
أكلهم للفاكهةوالخضار يكاد يكون منعدم, وفعلا بدأوا ياكلوا فاكهة 
وبدأت الأمور تظبط والوفيات تقل. 

ومات الطبيب ده وبعده بسنين جه علماء اكتشفوا إن الخضار 
والفاكهة فيها فيتامين اسمه فيتامين سي. ونقصه كان بيسبب موت 


طب بالمكسرات 55 


الجنود فى الحرب العالمية التانية. طب السؤال هنا:إيه الأعراض اللى 
الجنود دول فى الأول اللثة عندهم بعبدا تيدف بشدة وبعدها يجي لهم 
أننهنا وبعد كده وجع في كل العضلات وضعف في العضلات دي.وفي 
الآخر يموتوا. طب إيه السبب؟ 


فيتامين سي يا سيدي (حلو السجع ده) مهم جدا علشان تكوين جدار 
الأوعية الدمويةلإنهبيدخل ‏ في تكوين بروتين اسمه 
3 مماليبيدخل في تكوين جدار الأوعية الدموية»وكمان مهم 
علشان تكوين كريات الدم الحمراءءإزاي؟ فيتامين سي ليه دور كبير في 
امتصاص الحديد اللي مسؤول عن تكوين الهيموجلوبين مع بروتين 
فلما بيقل فيتامين سي في الجسم جدار الأوعية الدموية بيضعف 
بالإضافة إن تكوين كريات الدم الحمراء بيقل وساعتها جدران الأوعية 
الدموية بتفرقعلإنها ضعيفة, وكمان كريات الدم الحمراء مش قادرة 
توصل الأكسجين للخلايا فتبدأ الخلايا يحصل لها 151261112 أو 
بمعنى آخر تنخنق بس على مستوى الخلايا مش على مستوى الرئة, 
طب وبعدين؟! عضو مش جاي له تغذية من أي نوع ولا جاي له 


أكسجين لإن مفيش دم واصل له الليبيحمل الغذاء والأكسجينءإيه 


طب بالمكسرات 5 


الليهايحصل في العضو ده؟ هايبدأً يضمر ويتحلل ويحصل الألم 
والإنسان يموت تدريجيا! 

طب إزاي نمنع نفسنا إن ده يحصل لنا؟أولّا لازم ناكل فاكهة وخضار 
بصورة معقولة, وممكن ناخدأقراص فيتامين سي وياريت لو تحت 
إشراف طبي, ميزة فيتامين سيانه بيدوب في المية وبينزل في البول 
فصعب يحصل تسمم بيه بس ممكن يعمل حصوات لو أخدته 
بكميات كبيرة أوي ولمدة طويلة. 

طيب فيتامين سي ده موجود فين؟ موجود 1111165 1]1115© 111 
565 50111 2111 "بعض الخضروات والفواكه" 
الخضروات زي السبانخ, القرنبيط» الجرجير. الفلفل» وموجود في 
بعض الفاكهة الحامضية زي الجوافة والبرتقال. 

بس هنا في نقطة لازم أنوه عليها: فيتامين سي سهل 
التكسير.بيتلككعلشان يتكسر. فممكن يتكسر بالحرارة وبالتالي لو 
جبت فلفل وقليته وقلت هاكلهعلشان فيه فيتامين سي فأحب أقولك 
إنه معدش فيه ولا فيتاميناية واحدة توحد ربنا ده انت سويته على 
الجنبين» طب خد الكبيرة بقبانه لما يحتك مع معدن بيتكسرء اه واللّه! 
اللي مش فاهم؛أقصد بالاحتكاك بالمعدن السكينة,علشان كده 
الدكاترة يقولك لو عاوز تستفيد من الخضار والفاكهة كلهم من غير ما 


طب بالمكسرات م" 


تقطعهم, طب خد بقى الأكبر منهم كلهم ءإنه بيتأكسد من الهوا.مش 
قلت لك بيتلكك! يعني لو فرضًا قطعت جوافة كلها بسرعة لإن 
الليمتكسرش بالسكينة هايتأكسابالهوا. 


الفيروسات الكبدية 


11517 2137 27 


طب بالمكسرات 6 


فيروس ابه وبي وسي يعتبروا أكثر الأ نواع انتشاربين الفيروسات 
الكبدية الأخرى, طب هل خطورة كل نوع زيالتاني؟ وهل هم بيتنقلوا 
بنفس الطريقة؟ وإيه طرق الوقاية منهم؟ 

أو ما يسمى بالاتهاب الكبدي الوبائى ايه: 

تقريباً معظمنا اتصاب بفيروس ايهوجاله الصفرا وفضل ياكاذكل عيانين 
أسبوعين تقريبا لما قال يا بس, طب الفيروس ده بيتنقلإزاي؟ خلينا 
نتفق الليبيقرفميكملشء أدينيب اكد قبل ما أكمل. 

الفيروس ده بيتنقل عن طريق الأكلء يعنى لو الأكل ملوث وجيت انت 
أكلت الأكل ده هايتنقل لك الفيروس. طب الأكل ملوث بإيه؟ لو 
الأكل ملوث بالبراز-شايفين القرف, قلت لكم الليبيقرفميكملش- 
هلاقي واحد بيقولي وإيه الليهايجيب البراز في الأكل؟ 

هاقولهانزلأي غيط أراضي زراعية وشوف هل فيه حمام عمومي؟! أكيد 
لاا طب عمرك سال نفسك الفلاحين لما بيحبوا يدخلوا الحمام 
بيروحوا فين؟أيوه هم اتنيدملهمشتالت؛ يا الترعة يا الأرض نفسها. 
المشكلة لما تيجي تكلمهم يقولك ده سماد طبيعي (واللّه ما بهزر) هم 


عندهم حق بس فيه حاجة اسمها معالجة السماد الطبيعي قبل 
استخدامه. بس احنا أرقى من كده بكتير (بصوت نبيلة عبيد) 

خلاص يبقى تقول للفلاحين ميعلموش في الأرض ويتجهوا للترع (يا 
فرحة أمك بيك) ده على أساس إنهم بيرووا الأرض بمية معدنية صح! 
استكمالا للقرف ممكن يكون أكلك نضيف وزى الفل بس سلمت 
على واحد إيدهمكنتش نضيفه (خلاص عرفنا يعنيايه مش نضيفة مش 
ناقصين قرف) وتحط إيدك فيايده وبعدها تمسك ساندوتش مثلا 
وتاكله وساعتها الفيروس يدخل معدتك. 

طيب إيه الحل؟! الحل إنك تحاول قدر الإمكان تغسل الأكل بميه 
وخل لو أمكن وخصوصا الخضارءده باعتبار إن المية اللي في 
الحنفيات نضيفة؛ وحاول متاكلش بره لإنك لا ضامن الأكل ولا ضامن 
نضافة الليبيطبخواءوإغسلإيديك قبل الأكل وبعده (قلبنا على حخصص 
ابتدائي كده). طيب ده دورك كفرد إيه دور الدولة؟ 
المفروض الدولة تعمل حملات توعية للفلاحين وتعرفهم المخاطر 
اللييمرضوانفسهم والناس ليها (لو تقدر توعي فلاح ييقى كتر خيرئ). 
كمان الدولة تعمل حملات تفتيش للمطاعم وتعمل فحوصات 
للطباخين والعاملين وتتأكد إنهم مش حاملين لأيأمراض بتتنقل عن 
طريق الأكل. 


طب بالمكسرات ا 


أخيّرا بقايه أعراض المرض ده؟ أعراضه شوية ترجيع على ألم في 

البطن على صفرا ©©2111111 وده أكتر شيء مميز ليه.وعلشان كده 

وإحنا صغيرين يقولك فلان جاله الصفرا غالبا كان بيبقى قصدهم 

فيروس ايه. 

الحمد لله فيروس ايه مش مضر أوى في معظم الناس والحمد لله برده 

إنه لما بيصيبك مرة بتاخد مناعةفمعدش يجيلك تاني»وعلشان كده 
المرض ده نادَرلما بيحصل في الكبار الليعايشين في الدولة المتخلفة 

(زينا 47_*) لكن ممكن يحصل لشخصأوروبي مفلا جاي لك زيارة 

ونيسياخد التطعيم قبل ما يجي لإن دولته نضيفة وبالتاليماتصبش بيه 

وهو صغير (علشان تعرفوا إن إحنا مناعتنا زي الفل وأحسن من أوروبا 

وأمريكا :(1) 

نيجيبقى على تانيوتالت فيروس مع بعض اللي هم: 

7 11117.11آ1 

للأسف الاتنين دول من أخطر الفيروسات الكبدية وللأسف منتشرين 

في العالم كله. يعنى حاجة زي فيروس بي تقريبا فيه 7٠٠‏ مليون إصابة 

في العالم بيه.أما فيروس سي في مصر مثلا نسبة الإصابة بيه من ١١‏ 

إلى 0١8‏ انت متخيل حجم الكارثة! 


طب بالمكسرات بام 


طب إيه هي طرق انتقالهم؟ وإيه هيمخاطرهم؟ فيروس بي وسيبيتنقلوا 
عن طريق الدم. واحد مثلًا اتنقل له دم ملوث؛ واحد تانيمثلااتشك 
يابرة ملوثة وغالبا بيكون طبيب (بدل العدوى ١94‏ جنيه. اسم الله 
علينا) أو ممكن ينتقل عن طريق الجدس وخصوصا فيروس بي؛ سي 

ناذرما ينتقل عن طريق الجدسء وممكن يتنقل من الأم للجنين أثناء 
الولادة وبرده أكتر مع فيروس بي. طب هل قرص الناموس ينقله؟ 
الحمد لله لا. 


طب بالنسبة للمخاطر؟أولا لازم نعرف إن الفيروسين مختلفين عن 
بعض في التركيب؛ فيروس بي حمضه النووي.1(10/8,أما فيروس سي 
حمضه النووي .1810/4 وبالتالي الأعراض الليبيسببوها مخدافة تننيا . 
فمثلًا (فيروس بي) بما إنه ديان ايه فسهل جدًا إنه يدخل حمضه 
النووي جوه الحمض النوويبتاعخلايا الكبد ويسبب سرطان الكبد 
(عافانا الله وإياكم وشفى الله كل مريض) أما (فيروس سي بما إنه آر إن 
ايه فصعب إنه يعمل ده بسرعة ولكن اللأولبيعمل تليف للكبد وبعدها 
يعمل كانسر. 

الاتنينبيعملوا صفرا والاتنينبيعلوا ضغط الدم في الدورة الكبدية البابية 
والاتنينبيعملوا دوالي مريء, لكن أكتر مع فيروس سي. 


طب بالمكسرات 0١_‏ 


العلاج إلى حد ما فعال تقريباً في مصر بنقدرنعالج ٠0/امن‏ 
الحالات.مرضفيروس سي بيخفوا تماما لكن مرضفيروس بي كل 
الليبنقدر نعمله إننا نعمل تنبيط للفيروس ويكمل المريض حياته بطبيعية 
إلى حد كبير ولكن لازم يتابع باستمرار علشان لو حصل لا قدر الله 
وزاد الفيروس في الدم نلحقه بدري. 

يتابع إزاي؟ إنه يعمل 100016 كل ست شهور أو كل سنة ويحلل 
إنزيمات الكبد ويعمل أشعة سونار على الكبد. 

طيب بمبدأ الوقاية خير من العلاج (الكلام اللي كنا بنحفظه في 
ابتدائي مفيد بس لو نطبقه) 


بص يا سيدي غالبا اللي بيقرا دلوقتي طالب وغالبا عندك تأمين صحي 
فياريت ياريت تروح تتطعم ضد فيروس بي وتاخدالتلت جرعات في 
مواعيدهاء ولما تخلص التلت جرعات بشهر لشهرين تروح تعمل 
تحليل وتشوف الأجسام المضادة اتكونت بشكل كويس ولا لاء ولو 
اتكونت كويس يبقى تمام,» طب لو ما اتكوندش؟هتاخد التطعيم تاني 
وبإذن الله ساعتها يجيب مفعول.إفرض اطعمت تانيومجبش مفعول؟ 
روح ساعتها حلل وشوف هل انت مصاب بالفيروس ولا لا, لإن ممكن 
لا قدر الله تكون مصاب بيه ومش عارف فتلحقه بدريأحسن كتير من 
إنك تكتشفه متأخر. 


طب بالمكسرات 8 


طيب هل فيه تطعيم ضد فيروس سي؟! للأسف لا بس فيه علماء 
شغالين عليه وهو وتطعيم الإيدز ويارب ينجحوا في تصنيعه ويخلصونا 
من الكابوس ده. طيب نعمل إيه علشانفيروس سي؟ برده لو انت 
طالب وخصوصا لو في الجامعة تقدر تعمل تحليل ضد فيروس سي كل 
سنة مثلّا بخمسة جنيه بى مستشفى الطلبة مش هايكلفكوهايفيدك 
دا دا 

طب فيه حاجة تانية نعملها؟ اه طبّعا حاول قدر الإمكان تبعد عن 
الحقن ولو إديت حقنة إوعى تتشك بيها والمفروض المفروض إنك 
تغطيش السرنجة والمفروض تحطها فى حاجه اسمها 512211 
03 (آأبيفرم السرنجة (ده المفروض بقى. مش عندنا يعني) 

الولاد والبئات الليبيتغابوا ويهزروا ويشكشكوا بعض بالدبابيس (انت 
عبيط :1)8ه وجواز الدم بعيدا عن الحرمانيةو الهطل اللي في الموضوع 
بلاش علشانإحنا دمنا ملوث أصا وبالتاليهايبقى جواز قذر :(1 

والأم لو عندها فيروس بي الأفضل تولد قيصري والطفل أول ما ينزل 
ياخد التطعيم ويتحللهعلشان نعرف عنده الفيروس ولا لاء اه وبلاش 
ترضع طبيعي كمان, وياريت تتعالج قبل الحمل. 

فاكرين قرار استخدام السرنجة كير من مرة؟الحمد لله الحمد لله طلع 
إشاعة, أظن متخيلين دلوقتي حجم الكارثة كانهاتبقازاي. 


طب بالمكسرات هم 


طب حته تاريخيه كده عارفين سبب انتشار فيروس سي أوي كده في 
مصر؟ كان فيه حقنعلشان البلهارسيا كانوا بيدوها بحقنة حديد وكل 
خمسين طالب يغلوها مرة» يعني لو طالب واحد مصاب بفيروس سي 
فيه احتماليةإنه ينقل العدوى لخمسين شخص تاني فما بالك لو اتنينأو 
تلاتةإعلشان كده هتلاقيفيروس سي منتشر أوي في الجيل اللي عمره 


عافانا الله وإياكم. 


11011 117 


طب بالمكسرات بيت 


تسمم الحديد 


فاكرين الأم اللي كانت ماشية بمبدأ "عبي له وإدي له" مع ابنها الصغير 
في فيتامين دي؟ هيهي نفس الأم ماشية بنفس المبدأ مع ابنها فياعطاءه 
للحديد سواء كان كابسولأو حقن. 

تخيلوا معايا السيناريو ده: 

أم شككت إن ابنها عنده أنيميا فراحت عملت له تحليل وطلع فعلا 
عنده أنيمياء وفرضًا إن الأنيميا بسبب نقص الحديد (فيه اعتقاد شائع 
إن الأنيميا سببها نقص الحديد وبس لكن في الحقيقة الأنيميا أنواع 
كتير) 

المهم الأم بدون استشارة الدكتور جابت أقراص حديد أو حقن حديد 
_في الغالب هاتدي له أقراص_ وبدأت تدي ابنها حديد لسنين قدام 
علشان تحميه من الأنيميا طول عمره فتعبيه حديد لغاية لما الطفل 


يصدى! 


بمناسبة يصدي دي (كان فيه خبيرة تغذية فى التليفزيون المصري 
بتقول إن الصديد بيتكون في الجسم لما الحديد اللي في جسمنا 
يصديء اه والله قالت كده!_خبيرة خبيرة مفيش كلام _هههههههاي) 


طب بالمكسرات / 


كلمة يصدي اللي فوق دي هزار بس عاوزةأقول بيها إن الطفل بقى 
معبي حديد. 

طب براحة كده علشان نعرف إيه الليبيحصل للطفل ده أو لأي شخص 
عموما حتى لو كبير. 

ربنا حمانا من الحديد لإن زيادته في الجسم عن معدل ما فيه خطورة 
كبيرة علينا فخلى فيه 577566111 مخصوص علشان يمتص الحديد 
مكون من عدة بروتينات بتشيل الحديد من المعدة توديه الدم 
والكبد(1:1-113 121151 , 1111113 ع1) 

البروتينات دي لما بيحصل لها تشبع تام مبتبقاش قادرة على استقبال 
المزيد من الحديد. بشرط إن الامنصاص يكون عن طريق المعدة 
ويكون جدار المعدة سليم» طب لما الأم تدي الطفل كمية كبيرة من 
الحديد أقراص أو انت حتى تاخده؟ معروف إن الحديد مادة 
12112116 وبالتاليبتبوظ النسيج الطلائي للمعدة,علشان كده من 
الآثار الجانبية بتاعتهانه بيعمالامساك وعند بعض الناس إسهال وممكن 
يعمل قرحة مع طول الاستخدام, فلما تتناول الحديد لمدة أكتر من 
سنه المعدة والأمعاء بيبدأوا يتعبوا فيفوتوا حديد للدم خارج 
71 للمخصص لامتصاص الحديد فيعلى الحديد في الدم ده 


بعد ما يكون عمل 121151©11111) 60 524111211011. 


طب بالمكسرات ا 


وبيكون في الوقت ده المخازن بتاعة الحديد اتملت فيبدأ يرسب 
حديد فيأماكن تانية غير مخازن ال 1212412036 ©011(نخاع 
العظم), فيحط الحديد في الكبد. فيالبنكرياس؛ في القلب» في 
المفاصل وفي الأعصاب وفي الجلد, فتقل وظيفة كل الأعضاء دي. 
لتوضيح أكثر: الكبد بيحصل فيه تليف,البنكرياس مبيقدرش يطلع 
انسولين؛ القلب بيموتأجزاء منه. المفاصل تلتهب, الجلد يتلون برونزي 
(علشان كده قلت الشخص بيصدي) وبالتالي المرض اسمه 
العلمي5ع6]6 0121 51011201. 

أما لو إتاخد حقن فهو بيروح على طول للدم يعشال على البروتيدات 
اللي في الدم ولما يحصل تشبع يبدأ يترسب في الأعضاء وبالتالي 
بظهر آثاره أسرع وأقوى لإنهمبيتعرضش لعملية الامتصاص اللي فيها 
جزء من الحديد لا يمنص لكن هنا كل الجرعة بتدخل الدم. 

بشارة حلوة للبنات الموضوع ده أكتر فيالرجالة :1 

فيه أسباب تانيةبتعمل المرض ده ولكن ملناش دخل فيها وصعب 
الوقاية منهاء مثلا بسبب خلل جيني على الكروموسوم رقم “أو مثلا 
لإن شخص بينقل دم كتير أو جسمه غير قادر على استخدام الحديد. 


طب بالمكسرات م 


الغرض من الكلام الفيتامينات والحديد مش لعبة, والحديد الأقراص 
بيستخدم غالبا لمدة ست شهورء تلت شهور بعالج الأنيميا وتلت 
شهور بملى المخازن. 

عاوز تقي نفسك من الأنميا كل حاجات فيها حديد. زي اللحوم 
الحمراء زي الكبدة زي الكلية. بعض الخضروات زي الفاصوليا 
الحمراء القرنبيط»الباذينجان (وفي قول آخر البيتشنجان:10) 
والمفاجأة السبانخ مفيهاش حديد بالصورة الليأهلنا متخيلينها بل 
بالعكس فيها أوكسالاتبتقال امتصاص الحديد لإنهابتتحدد مع الحديد 
وتكون ملح غير قابل للامتصاص وعلشان يبقى فيه استفادة نسبية لازم 
تاكلها خضرا يعني لو اتطبخت الحديد اللي فيها بخ مبقاش موجود 
تقريبا(هيصواءأقيموا الأفراح والليالي الملاح يا الليبتكرهوا السبانخ 
:ل1 لو بتكره السبانخ وبتاكلها غصب علشانمليانه حديد إبحث عن 
الكلام ده وعلى ضمانتي وساعتها تقدر تقول للسبانخ لا وبكل قوتك 
في وش أي حد أي حد أي مهما كان) 


111-7501115 


مبدئيا قبل ما ندخل في تفاصيل لو فيه واحد هنا ناوي يحب ويتجوز 
بروح الأول يحلل اللي هايرتبط بيها وبشوف هل هيآر إتش سالب ولا 
موجب, صدقوني دي حقنة الأجسام المضادة بقت ب ١4٠0٠‏ جنيه 
فى السوق السودة. 

سامعة حد بيقولي يعنى إيه الكلام اللي بقوله؟ يعنيايه آر إتش ويعنيايه 
حقنة أجسام مضادة؟ 

طب واحدة واحدة ونبدأ من الأول خالصء كلنا أظن عارفين إن الدم 
بتاعنا فصيلته قد تكون 813 +01) (0) +01 85 012 لكر 
الحروف ديبترمز لبروتينات معينة على سطح كريات الدم الحمراء 
بخلاف ال () معناهإن مفيش أي بروتين عليه,أقصد بالبروتين هنا 
1111 . 

بس قليل مننا يعرف إن على سطح كريات الدم فيه بروتين رابع يا يبقى 
موجود يا لا. لو موجودهايبقى اسمه موجب لو مش موجود في الدم 


هايبقى سالبء اسم البروتين ده 1811. 


أظن الأمور بقت أبسط دلوقني, طب إيه لازمة الموضوع ده؟ 


طب بالمكسرات ا 4.١‏ 


أولا ده مهم جدا في نقل الدم بالظبط زيالفصايلء ثانيا مهم في حالات 
الولادة, طٍَِ إزاي؟! 


لو نفرض إن فيه واحدة أول مرة تحمل وهيآر إتش سالب وجوزها أر 
إتش موجب وابنها اللي في بطنها آر إتش موجب,إيه الليهايحصل؟ 
ساعة الولادة طبعا الطفل متوصل بالأم عن طريق الحبل السري وفيه 
شريان بيخرج من المشيمة بيتوصل بشريان خارج من سرة الطفلء 
ساعة الولادة مع انقباض الرحم العنيف فيه شوية دم لا بأس بها بتخرج 
من جسم الطفل إلى جسم الأم. طب وبعدين؟ 

دم الطفل عليه بروتين بالنسبة للأم جديد فبتعتبره المناعةإنه شيء 
غريب لازم يتدمر, حتى الآن الأمور تمام والدنيا زي الفل والأم فرحانه 
باببها وعمالة تهشتك فيه, بعد ما يكبر ويبقى طفل رخم وبخدود عنده 
بتاع تلت سنين تقرر تحمل تاني وبالفعل تحملء, وساعة الولادة الدكتور 
ييص عع الابن يلاقي عنده صفرا شديدة جا »22016 
(2115غع125605151م][هغط) ومع 


وبعد كام يوم ده لو إتولد عايش أصل الطفل غالبا بيموت, طبايه اللي 
حصل؟ 

في المرة الأولى لما مناعة الأم كونت أجسام مضادة ضد الآرإتش 
اتكون نوع من الأجسام المضادة اسمها 11[ع© 1422611101 من 


طب بالمكسرات ا 


الآرإتش في ذاكرتها فأول ما تشوفه تاني تقوم تهاجمه بسرعة وبضراوة. 
طٍِ إزاييتهاجم دم الطفل وهي موجودة في دم الأم؟ 

المشيمة في جسم الأم بتعدي بعض الأجسام المضادة للطفل علشان 
لما يتولد يبقى عنده مناعة تحميه لإد جهازه المناعيأول أيامه قن 
الحياة بيبقى غير ناضج بعد. 

إيه المشكلة يعني لما الأجسام المضادة دي تهاجم دم الطفل؟ انت 
منخيل إن دم الطفل بيتكسر! يعني مفيش أكسجين بيوصل للخلايا 
بالإضافة إن كمية الدم الليبتعكسر بتخرج عوادم بتكون ضارة للجسم 
علشان كده الطفل ده غالبا بيموت. 

طب إيه الحل؟ 

الحل إنأول ما الأم تولد وناخد عينة من دم الطفل ونعرف إنه آر إتش 
موجب زيأبوه. أبوه ميفرحش بيه أوي ويقول جدع ياض راجل ابن راجل 
وطالع و لا حضرتكهاتدفع 5٠٠‏ جنليه فياريته كان زيأمه كان أوفر 
لك. 

طب الحقنة ديايه؟ الحقنة ديأجسام مضادة زي اللي الجسم بيكونها 
تروح تهاجم دم الطفل برده زي الأجسام المضادة الطبيعية. 


طب بالمكسرات ع 


على فكرة الليبيشتمنى فى سره سامعاه! 

هاوضح لكم كل حاجةق,أنا بديأجسام مضادة تروح تهاجم دم الطفل في 
جسم الأم علشان الجسم ميشوفهاش, لإن الجسم فيأول مرة بيتع ف 
على الآرإتش بياخد فترة عقبال ما يطلع أجسام مضادة. وبالتالي لو أنا 
إديتها الحقنة بدري الجسم مش هايعرفإنها موجودةأصلا. 

الليبيقول طب ما هيهي جبت إيه جديد على الأقل صنع ربنا 
أفضل؟هاقوله ونعم بالله بس يا سيدى ربنا علشان يحمينا من 
الميكروبات خلى فيه 11[ع© 12161121017 وأناالخلايا دي هى 
الليبتعمل لى مشكلة فأنا مش عاوزها تتكون, لكن الحقنة اللى باديها 
مفيهاش 1[ع»© 111©1110177. 

أعتقد وصلت!! 

طب فرضًا الأم مكنتش عارفة وحملت تانيايه الحل؟أولًا بنلجأ لعدة 
حاجات منها إن الأم تولد قيصري علشان نقلل كمية الأجسام 
المضادة الليهاتدخل للطفل أثناء الولادة, لا القيصري مفيهوش انقباض 
في الرحم. طب وإيه تاني؟ببدأ أغير دم الطفل.وأنا صغيرة كفيك 
متوقعةإننا بنجيب الطفل نصفيه من ناحية وندخل الدم من ناحية تانية 


(ذكية من يومي) 


طب بالمكسرات ا 5 


لا الموضوع مش كده أنا باسحب حوالي ٠٠١‏ مل على ما أذكر من 
دم الطفل وأديله ٠٠١٠‏ مل تانيين وهكذاء لغاية لما أغير دمه في خلال 
كام يومء وطبعا للأسف بيبقى فيه آثار كبيرة على الطفل حتى بعد ما 
بنعمل كده لإن المشكلة موجودة من وهو في الرحم. 


